سعودی ولیعہد کی نتین یاہو سے ملاقات کا راز فاش ہوگیا

صیہونی اخبار معاریو نے سعودی ولیعہد محمد بن سلمان کی اسرائیلی وزیر اعظم بن یامین نتین یاہو سے ہونے والی خفیہ ملاقات کا راز فاش کردیا۔

خبر کا کوڈ: 1654

تاریخ: 24 June 2018 - 19:03

مقدس دفاع نیوز ایجنسی کی بین الاقوامی رپورٹر رپورٹ کے مطابق، صیہونی اخبار معاریو کے تجزیہ نگار «جاکی حوجی»  JACKIE HOGI نے اردن کے دارالحکومت عمان میں سعودی ولیعہد محمد بن سلمان کی اسرائیلی وزیر اعظم  بن یامین نیتن یاہو سے ہونے والی خفیہ ملاقات کا راز فاش کیا ہے۔

عرب امور کے اس صیہونی تجزیہ نگار کا کہنا ہے کہ اس ملاقات میں ان کا ایک دوست بھی شامل تھا اور اس ملاقات میں اردن کے بادشاہ عبدالله دوم بھی موجود تھے۔

صیہونی اخبار معاریو کے تجزیہ نگار  کا کہنا تھا کہ سعودی ولیعہد کی صیہونی وزیر اعظم سے ملاقات امریکی صدر کے خصوصی ایلچی «جراد کوشنر» Jared Kushner  اور «جیسون گرینبلات» Jason Grinblat  کے دورہ اردن کے موقع پر اردن کے شاہی محل میں ہوئی۔

پیغام کا اختتام/